**KONZORCIUMI EGYÜTTMŰKÖDÉSI MEGÁLLAPODÁS**

1. **sz. módosítása egységes szerkezetben**

**Közvetlen uniós finanszírozás támogatási projekt megvalósítására**

mely létrejött:

1. Kaposvár Megyei Jogú Város Önkormányzata (székhely: 7400 Kaposvár, Kossuth tér 1. azonosítószám: ……………..; képviseletre jogosult: Szita Károly polgármester), mint Konzorciumvezető (a továbbiakban**: Konzurciumvezető** vagy **Vezető**);
2. Zalaegerszeg Megyei Jogú Város Önkormányzata (8900 Zalaegerszeg, Kossuth L. u. 17-19., képviseletre jogosult: Balaicz Zoltán polgármester, Statisztikai számjel: 15734453-8411-321-20, Törzsszám: 734455), mint Konzorciumi Tag (a továbbiakban: **Konzorcium Tag1**);
3. Veszprém Megyei Jogú Város Önkormányzata (székhely: 8200 Veszprém, Óváros tér 9., azonosítószám: 734202, képviseletre jogosult: Porga Gyula, polgármester), mint Konzorcium Tag (a továbbiakban: **Konzorcium Tag 2.**)
4. Dunaújváros Megyei Jogú Város Önkormányzata (székhely: 2400 Dunaújváros, Városháza tér 1. azonosítószám: 727002, képviseletre jogosult: Cserna Gábor polgármester), mint Konzorcium Tag (a továbbiakban: **Konzorcium Tag 3**.);
5. Tatabánya Megyei Jogú Város Önkormányzata (székhely: 2800 Tatabánya, Fő tér 6. azonosítószám: 729590, képviseletre jogosult: Schmidt Csaba polgármester), mint Konzorcium Tag (a továbbiakban: **Konzorcium Tag 4.**);
6. Szombathely Megyei Jogú Város Önkormányzata (székhely: 9700 Szombathely, Kossuth Lajos utca 1-3., azonosítószám: 733656, képviseletre jogosult: Dr. Puskás Tivadar polgármester), mint Konzorcium Tag (a továbbiakban: **Konzorcium Tag 5.**);
7. **MFK Magyar Fejlesztési Központ Nonprofit Korlátolt Felelősségű Társaság (székhely: 1027 Budapest, Horvát u 14-24.; cégjegyzékszám: Cg. 01-09-200580; adószám: 25115462-2-41; képviseli: Kiss Antal ügyvezető), mint MFK (a továbbiakban: MFK)**

Konzorcium Tag1., Konzorcium Tag2., Konzorcium Tag3, Konzorcium Tag4 és Konzorcium Tag5. (együttesen: **Konzorciumi Tagok** vagy **Tagok)**, MFK és Konzorciumvezető (együttesen**: Felek** vagy **Szerződő Felek)** között az alulírott helyen és időpontban az alábbi feltételek szerint:

Preambulum

1. **Felek előzményként rögzítik, hogy Alapítók 2016. október 20-án konzorciumi szerződést (a továbbiakban: konzorciumi szerződés) kötöttek a KaposGrid projekt megvalósítása céljából. A konzorciumi szerződés megkötésekor Kaposvár Megyei Jogú Város Önkormányzatát választották Konzorciumvezetőnek. MFK a konzorcium projektelőkészítési és projektfejlesztési feladataiban közreműködött, a projektet és a konzorciumi szerződés rendelkezéseit teljes körűen megismerte. A Konzorcium a KaposGrid projekt további projektfejlesztési költségeinek finanszírozása céljából ELENA projektfejlesztési támogatásra nyújtott be pályázatot az Európai Beruházási Bank útján az Európai Bizottsághoz. A Pályázatot (azaz Application) MFK konzorciumi partnerével együtt, Konzorciumvezetővel szoros együttműködésben dolgozta ki, a pályázatban meghatározott konstrukció szerint, mely konstrukció az Európai Beruházási Bankkal előzetesen egyeztetésre került, azzal, hogy a projektfejlesztési koordinációs- és menedzsment feladatok (így többek között a számlázás, kifizetések, nyilvántartások vezetése) szakmai irányítását az MFK, mint konzorciumi tag és egyben teljesítési segéd látja el, ezért konzorciumhoz csatlakozása az Európai Beruházási Bank által elfogadott projektfejlesztésben foglaltak szerint elengedhetetlen volt, továbbá a pályázati anyagban foglaltak alátámasztásához is szükséges volt.**

Felek rögzítik továbbá, hogy Alapítók meggyőződtek az MFK közvetlen közösségi finanszírozású jövedelemtermelő projektekben rendelkezésre álló projektfejlesztési kompetenciáiról, mely sajátos kompetenciákkal Alapítók nem teljes körűen rendelkeznek, így egyhangúan arra az álláspontra jutottak, hogy az MFK részvétele elengedhetetlen a projekt sikeres megvalósításához.

Az MFK igazolta, hogy kizárólagos állami tulajdonú nonprofit gazdasági társaság. A konzorciumban végzett tevékenyégét nonprofit jellegére tekintettel részben saját költségvetése terhére fogja ellátni.

**Felek rögzítik, hogy jelen Szerződés-módosítás alapját az a tény képezi, hogy az Európai Bizottság a Pályázatot 2018. október 9. napján elfogadta, és a KaposGrid projektfejlesztési feladatok elvégzéséhez 3.077.363 euró, azaz 953.982.538 Ft projektfejlesztési támogatást (Project Development Support) ítélt meg, s ezzel kezdetét vette az ELENA fázis megvalósítása.**

2. Szerződő Felek egyeztető tárgyalások útján elhatározták, hogy az energia hatékony felhasználása, a kommunális energiaköltségek folyamatos csökkentése érdekében településeiken közös erővel, SMART GRID hálózatra épülő, átfogó energetikai modernizációs, azaz energia-infrastruktúra korszerűsítési és energiahatékonysági (a továbbiakban: modernizációs) beruházást hajtanak végre. A modernizációs beruházás (a Projekt) az alábbi részterületekre terjed ki:

* a Felek által kiválasztott önkormányzati középületekre napelemek telepítése, a telepített napelemek rendszerszerű működtetése;
* a Felek által kiválasztott önkormányzati középületek komplex épület-energetikai felújítása;
* közterületi világítás LED világítótest cseréje (részleges közfeladat ellátás);
* okoshálózati mérőműszerek telepítése, központosított rendszerirányítás és hálózatvezérlés létrehozása, valamint működtetése.

**3. Jelen Konzorciumi Együttműködési Megállapodás alkalmazásában**

**a). „Alapító(k)/Alapító Tagok”: A KaposGrid projekt megvalósítása érdekében 2016.10.20-án létrehozott beruházási konzorcium alapító tagjai (Kaposvár, Dunaújváros, Szombathely, Tatabánya, Veszprém és Zalaegerszeg)**

**b). „Alapítók által delegált személyek: A közszolgálati tisztviselőkről szóló 2011. évi CXCIX. törvény szerinti közszolgálati tisztviselők és azon belül az 56. § szerinti határozott idejű áthelyezés vagy célfeladat megállapodással céljuttatás**

**c). „Application”: A KaposGrid projekt projektfejlesztési szakaszának megvalósítását támogató, 90%-os vissza nem térítendő, ELENA támogatás megszerzését célzó pályázat második körös dokumentációja**

**d). „Átváltási árfolyam”: Az Application kidolgozása- / benyújása- / elfogadása-, továbbá az ELENA Szerződés megkötése során alkalmazott 1 EUR: 310 Ft deviza átváltási árfolyam, igazodva a 2014-2020-es uniós ciklus magyar pénzügyi keretének és felhasználásának központi tervezéséhez**

**e). „Central Staff”: A Központi Menedzsment tagjai, akiket a projektmenedzsment feladatokért felelős Magyar Fejlesztési Központ delegál; összesen 7 fő, amelyből 4 fő menedzsment-, míg 3 fő asszisztensi feladatokat lát el**

**f). „Direct Staff”: A projektfejlesztés szervezéséért és lebonyolításáért, valamint az ezzel összefüggő feladatok koordinálásáért felelős projektmenedzsment angol nyelvű megjelőlése, amely áll a Központi Menedzsment (Central Staff) és a Helyi Menedzsment (Local Staff) tagjaiból**

**g). „ELENA”: European Local ENergy Assistance, az Európai Fejlesztési Bank (EIB) és az Európai Unió Bizottságának közös támogatásfejlesztési programja**

**h). „ELENA Szerződés”: Az Európai Beruházási Bank, mint Támogató és Kaposvár Megyei Jogú Város, mint Kedvezményezett (egyben Konzorciumvezető) között 2018. december 23-án megkötött Támogatási Szerződés, másképpen EIB-ELENA Szerződés**

**i). „KaposGrid projekt”: Hat dunántúli MJV (Kaposvár, Dunaújváros, Szombathely, Tatabánya, Veszprém és Zalaegerszeg) részvételével megvalósuló energia-hatékonysági és megújuló energiatermelési kapacitásbővítő beruházás**

**j). „Konzorciumvezető”: A Konzorciumi Együttműködési Megállapodás értelmében Kaposvár MJV, egyben az ELENA Szerződés kedvezményezettje**

**k). „Local Staff”: A Helyi Menedzsment tagjai, akiket az Alapítók delegálnak; összesen 12 fő, amelyből 6 fő menedzsment-, 6 fő asszisztensi feladatokat lát el**

**l). „MFK által delegált PM személyek / tagok”: Közbeszerzés során beszerzett szakértői tevékenységet ellátó külső személyek, akik megbízási szerződés alapján végzik kijelőlt feladataikat**

**m). „PM”: Projektmenedzsment / Direct Staff**

**n). „Pre-Application”: A KaposGrid projekt projektfejlesztési szakaszának megvalósítását támogató, 90%-os vissza nem térítendő, ELENA támogatás megszerzését célzó pályázat első körös dokumentációja**

**o). PDS összeg / ELENA pénzügyi eszköz: ELENA projektfejlesztési támogatás, amelynek nagysága az ELENA támogatás igénybevételéhez szükséges, legalább 10%-os saját forrás, mint Konzorciumi hozzájárulás 341.929 euró (105.998.060 Ft) + 90%-os ELENA projektfejlesztési támogatás 3.077.363 euró (953.982.538 Ft), mindösszesen 3.419.292 euró (1.059.980.598 Ft)**

**p). „Project Leader”: A Projekt általános, a Konzorciumvezető által kijelőlt vezető képviselője**

**q). Projektmenedzserek**

**• Local Staff projektmenedzserek: az Alapítók által delegált, helyi menedzsment feladatokat ellátó személyek, Alapítóként 1-1 fő, azaz összesen 6 fő, ahol a menedzserek bérezését az Alapítók**

**„Saját hozzájárulás fizetési kötelezettség” jogcímén a Konzorciumvezetőnek utalnak át.**

**• Central Staff projektmenedzserek**

**- Project Manager / Projekt Menedzser: a Projekt szakmai vezetője, egyben a Central Staff vezetője, akit az MFK jelől ki, és akinek bérezését az MFK „Saját hozzájárulás fizetési kötelezettség” jogcímén a Konzorciumvezetőnek átutal;**

**a Projekt Manager munkáját a Project Leader felügyeli, ellenőrzi és irányítja**

- Project Technical (Implementation) Manager / Technikai (Végrehajtás) Menedzser, **akit az MFK jelől ki, és akinek bérezését az MFK „Saját hozzájárulás fizetési kötelezettség” jogcímén a Konzorciumvezetőnek átutal;**

- Project Technical (Audit) Manager / Technikai (Felmérési) Menedzser, **akit az MFK jelől ki, és akinek ELENA támogatásra jogosult bérezését az MFK előfinanszírozás formájában a Konzorciumvezetőnek átutal;**

- Project Technical (Analysis) Manager / Technikai (Elemzési) Menedzser, **akit az MFK jelől ki, és akinek ELENA támogatásra jogosult bérezését az MFK előfinanszírozás formájában a Konzorciumvezetőnek átutal;**

**r). „ Projektgazda”: Az Alapítók együttesen, a Konzorciumvezető által képviselve**

**s). „Smart Grid”: Okoshálózat, amely az információs és kommunikációs technológiák segítségével gyűjt információkat a szolgáltatók és a fogyasztók szokásairól, majd ezeket felhasználva automatikusan képes növelni a hálózat hatékonyságát, megbízhatóságát, gazdaságosságát és fenntarthatóságát**

**t). „Támogatási Szerződés”: ELENA szerződés, másképpen ELENA Contract for Project Development Services**

**u). „Támogató”: Az ELENA szerződés értelmében az Európai Beruházási Bank**

4. Az egyeztető tárgyalások során Felek megismerték egymás igényeit, továbbá saját és külső szakértők igénybevételével előzetesen felmérték a beruházások megvalósításához igénybe vehető forrásszerzési lehetőségeket.

5. Felek a fenti lehetőségek értékelését követően úgy döntöttek, hogy a projektfejlesztési feladatok finanszírozásához közös ELENA pályázati kérelmet nyújtanak be az Európai Beruházási Bankhoz (továbbiakban: EIB, vagy Támogató) 90%-os intenzitású, vissza nem térítendő ELENA pénzügyi eszköz megszerzése érdekében.

6. A 90%-os intenzitású ELENA pénzügyi eszköz mértéke a beterjesztett és az Európai Bizottság által jóváhagyott beruházás teljes költségvetésének 1/25-öd része, mely a pályázati kiírásban meghatározott projektfejlesztési költségek fedezetére fordítható.

7. A 90%-os intenzitású ELENA pénzügyi eszközt egészíti ki a pályázó 10%-os önrésze, amely a projektmenedzsment feladatok ellátásával összefüggő költségek fedezetére fordítható.

8. A 90%-os intenzitású ELENA pénzügyi eszköz és a pályázó 10%-os önrésze alkotják együttesen a projektelőkészítés céljára elfogadott költségek teljes, 100%-os összegét, azaz a Project Development Service (továbbiakban: PDS) összeget.

9. A Vezető a Projekt megvalósítása, valamint a Konzorcium fenntartása és célirányos működtetése érdekében koordinálja a Konzorcium működését.

10. A Konzorciumi Tagok az együttműködésüket az ELENA fázis végrehajtása során az alábbi jogi, szervezeti, illetve személyi konstrukcióban kívánják megvalósítani:

* **A Konzorciumi tagok által az ELENA fázis időtartama alatt, a határozott idejű áthelyezés esetén, a Local Staffba delegált személyek tekintetében (36/18 hónapra) a KaposGrid projektfejlesztési feladatok elvégzéséhez kapcsolódó munkáltatói, irányítási jogokat a Konzorciumvezető gyakorolja a vonatkozó hazai jogszabályok betartása mellett, így a Projekt megvalósítás időtartamára a munkáltatói jogok és kötelezettségek (kivétel a munkaviszony/ közszolgálati jogviszony megszüntetése) átszállnak a Konzorciumvezetőre (közszolgálati tisztviselő esetén határozott idejű áthelyezés formájában). Felek rögzítik, hogy az Alapítók által delegált személyek alatt~~)~~ a közszolgálati tisztviselőkről szóló 2011. évi CXCIX. törvény szerinti közszolgálati tisztviselőket és azon belül az 56. § szerinti határozott idejű áthelyezést értjük.**
* **A célfeladat megállapodással céljuttatással delegált személyek esetén is a KaposGrid projektfejlesztési feladatok elvégzéséhez kapcsolódó irányítási jogokat a Konzorciumvezető gyakorolja a vonatkozó hazai jogszabályok betartása mellett, a célfeladat meghatározásban lefektetett feltételek és jogkörök szerint.**
* Felek rögzítik, hogy a jelen Megállapodás 6. sz. mellékleteként csatolják a közszolgálati tisztviselők határozott idejű áthelyezése esetén a megkötésre kerülő megállapodás-tervezet mintákat. **Az áthelyezett vagy célfeladat megállapodással céljuttatással delegált köztisztviselő munkabére a delegáló Konzorciumi taghoz tartozik: azaz a Tagok által delegált projektmenedzserek munkabérét „Saját hozzájárulás fizetési kötelezettség”, míg a Tagok által delegált projektasszisztensek munkabérét „Támogatási előfinanszírozás” jogcímen a delegáló Konzorciumi tag köteles átutalni a Konzorciumvezető részére.**
* **Az EIB-ELENA Szerződés II.10. pontjában foglaltaknak megfelelően a Konzorciumvezető az, aki az ELENA projekt teljes futamideje alatt a Direct Staff-hez tartozó összes „áthelyezett” / „delegált” köztisztviselő munkabérét kifizeti – az ELENA projektben végzett tevékenység ellentételezéseként - azzal, hogy a Konzorciumi tagok által előfinanszírozott bérek esetében a Konzorciumvezető a részére kifizetett ELENA támogatásokat átutalja a delegáló Konzorciumi tagok részére. Ebből következően a 36 hónapos ELENA projekt időtartam alatt elszámolható (költségtartalmú) kifizetések, miképpen a támogatástartalmú ELENA bevétel a Konzorciumvezetőhöz, mint Kedvezményezetthez rendelődnek hozzá (könyvelés- és elszámolástechnikailag is). Az áthelyezettre a jogszabályban meghatározott juttatások az irányadóak.**
* Konzorciumi tagok feltétlen kötelezettséget vállalnak arra, hogy a saját működési körükben bekövetkező mindennemű olyan jogszabály-, rendelet- vagy egyéb belső szabályozás körében bekövetkezett, az alapilletményeket érintő változásról előzetesen, írásos formában tájékoztatják a Konzorciumvezetőt akként, hogy a Konzorciumvezető a jogszabályi kötelezettségeit jogszerűen késedelem nélkül teljesíteni tudja. Az ennek elmaradásából eredő mindennemű késedelemért az érintett Konzorciumi tag tartozik kizárólagos felelősséggel.

**Felek kikötik, hogy a munkabérek / céljuttatások a Konzorcium által az Európai Bizottsághoz benyújtott és az Európai Bizottság által elfogadott Pályázatban (Application) meghatározott bérplafon szintjéig emelhetőek, így Konzorciumvezető ezen bérplafon legfelső szintjéig vállalja csak a bérkifizetést. Konzorciumvezető ezen szint feletti bérfizetésre nem kötelezhető semmilyen körülmények között. Az esetleges különbözetet az érintett konzorciumi tagnak kell biztosítania.**

* **Felek rögzítik, hogy a beadott Pályázat 30%-os induló támogatási előfinanszírozást tartalmazott, azonban az Európai Bizottság csak 10%-os induló támogatási előfinanszírozást fogadott el, így ez a 10%, azaz 307.736 EUR (96.328.160 Ft) összeg szerepel az EIB-ELENA szerződés I.5.1 pontjában, mint első előleg finanszírozás (first pre-financing), amely az ELENA fázis első 18 havi időtartamára terjed ki. A külső szakértők közbeszerzése során meghirdetésre kerülő közbeszerzési felhívásoknak rögzíteniük kell az EIB-ELENA szerződés által előírt 10%-40%-50% támogatás finanszírozási konstrukciót, így a nyertes ajánlattevő is csak ezt a díjazási konstrukciót építheti be a Konzorciumvezetővel megkötendő vállalkozói szerződésébe,** a kifizetéseknek tehát összhangban kell lennie a támogatás lehívásokkal, a Konzorciumi Tagok nem finanszíroznak előre semmilyen, a külső szakértők közbeszerzésével és megbízásával összefüggő összeget.

11. **Felek rögzítik, hogy Konzorciumvezető bár az ELENA támogatást euróban (EUR) kapja, a kifizetéseket Forintban (Ft) teljesíti, azaz a Konzorciumvezető minden beszerzést, közbeszerzést Forintban ír ki és fizet ki, amelyhez az EIB-től arányosan, előlegként kapott és EUR-ra szóló támogatási kifizetéseket egyszeri alkalommal Forintra váltja, az EIB-ELENA szerződés II.11 cikkben meghatározottak alapján. A benyújtott és elfogadott pályázat 1 EUR: 310 Ft átváltási árfolyammal került tervezésre, igazodva a 2014-2020-es uniós ciklus magyar pénzügyi keretének és felhasználásának központi tervezéséhez.**

**A teljes projekt megvalósulása során kizárólag a KaposGrid projektfejlesztési feladatok elvégzéséhez átutalt 3.077.363 euró projektfejlesztési támogatást forintra történő átváltása képezhet esetleges árfolyamkockázatot, amennyiben a magyar fizetőeszköz az adott egyes (10%-os és 40%-os) előleg-részletek lehívását megelőzően tartósan megerősödik, és a tervezés során alkalmazott 1 EUR: 310 Ft átváltási árfolyam alá csökken. Amennyiben azonban a külső szakértők közbeszerzése során az árajánlati küszöbértékek rögzítése kapcsán az aktuális devizaárfolyamok is figyelembe vételre kerülnek, úgy a mindenkori árfolyamkockázat kivédésre és áthárításra kerül, mégpedig a közbeszerzési eljárás keretén belül a Projektgazda részéről a beszerzett külső szakértőkre.**

**12. Tekintettel arra, hogy a Projektet lezáró végső elszámolás az ELENA támogatási szerződés alapján EUR-ban történik, ezért a papíralapú pénzügyi záró elszámolás során az időközben bekövetkező árfolyamváltozásból (EUR-Forint) eredően keletkezhet ~~számszaki~~ árfolyamváltozásból eredő eltérés, az azonban tényleges pénzügyi mozgással nem jár, így a Feleknek abból eredően árfolyamkockázat fizetési kötelezettsége nem keletkezik.**

**13. A Projektgazda által benyújtott Pályázat (Application) Európai Bizottsági elfogadását követően az Európai Beruházási Bank támogatási szerződést (EIB-ELENA szerződés) kötött 2018. december 27. napján a pályázó Projektgazdával, mint Végső Kedvezményezettel.**

**I. A konzorciumi szerződés módosításának tárgya**

**A Preambulumban meghatározott célok érdekében a Szerződő Felek úgy döntöttek, hogy tekintettel az Európai Bizottság döntésére és a megítélt projektfejlesztési támogatásra megkezdik a KaposGrid projekt ELENA fázisának megvalósítását a jelen szerződésben részletesen meghatározott feltételek szerint, az abban meghatározott időtartamra. A Szerződő Felek a benyújtott és az Európai Bizottság által elfogadott Pályázat feltételeit és joghatásait ismerik, azokkal továbbra is egyetértve együttműködnek az ELENA fázis megvalósításában. Szerződő Felek a konzorciumi szerződés rendelkezéseit a jelen szerződésmódosításban meghatározott eltérésekkel magukra kötelező érvényűként elfogadják.**

**Jelen szerződésmódosításnak tárgya továbbá a konzorciumi szerződés egyes rendelkezéseinek a projektfejlesztés során átalakított és a kétoldalúan aláírt EIB-ELENA Szerződés 1. sz. mellékletében rögzített projekt struktúrának való megfeleltetése.**

**II. Hatály**

Jelen megállapodás a Felek egyidejű aláírásának napján lép hatályba, továbbá az EIB-ELENA szerződésben meghatározott utolsó kötelezettség teljesítését követő 30 napig tartó határozott időre jön létre. Az EIB-ELENA szerződésben meghatározott utolsó kötelezettség teljesítésének szempontjából a III. 3. pont utolsó bekezdése az irányadó.

Amennyiben a Felek nem egyidejűleg írják alá a megállapodást, úgy a hatálybalépés napjának az összes Fél által aláírt megállapodás Felek közül időrendben utolsóként történt kézbesítését kell tekinteni.

Amennyiben a Felek nem egyidejűleg írják alá a megállapodást, abban az esetben az utolsóként aláíró Fél kötelezettsége a megállapodás kézbesítése.

**Felek megállapodnak, hogy MFK a konzorciumhoz határozott időtartamra csatlakozott és MFK konzorciumi tagsága az alábbi esetekben szűnik meg automatikusan:**

**- az ELENA támogatási szerződésből eredő utolsó elszámolási kötelezettség teljesítésének Európai Beruházási Bank által történt elfogadásával;**

**- Az ELENA támogatási szerződés bármely okból történő megszűnése esetén;**

**- MFK a szerződésben vállalt lényeges kötelezettségeit nem teljesíti, így különösen a projekt teljesítéséből adódó határidő elmulasztása, határidőre meghatározott feladat nem teljesítése, Alapító tagokkal való együttműködés hiánya.**

**Az MFK konzorciumi tagságának megszűnése esetén Konzorciumvezető köteles a MFK-val 30 naptári napon belül elszámolni. Az MFK kötelezettségszegése esetén köteles a magatartásából származó teljes kárért, beleértve az elmaradt hasznokat és minden egyén költséget megtéríteni a szerződő partnerek felé.**

**III. A konzorciumi szerződés tárgya, a projekt leírása**

A projekt szakaszai:

**1. Előkészítési szakasz,** amelyben kiegészítésre kerülnek az előzetes ~~f~~elmérések, illetve meghatározásra kerül a teljes modernizációs beruházás várható volumene, városonként lehatárolásra kerülnek az egyes elvégzendő tevékenységek részterületei, továbbá összeállításra kerül a „pre-application” (pályázati előminősítés), ezen belül a fejlesztési szakaszra vonatkozó teljes fejlesztési összeg várható nagysága, valamint az EIB-vel való folyamatos konzultációkat követően a teljeskörű „application” (pályázat). A projektelőkészítési szakasz a konzorciumi szerződés aláírásával kezdődött meg és a beadott pályázat (Application) Európai Bizottsági elfogadásával ér véget.

A projektelőkészítéssel kapcsolatos menedzsment feladatokat a Vezető látta el.

Az előkészítési feladatok elvégzésére a Vezető közös közbeszerzési pályázatot írt ki. A nyertes pályázó díjazására szolgáló, tagonként egyenlő mértékű, bruttó 8 millió forint összeget a konzorciumi szerződést aláíró felek a szerződés aláírását követő 5 (öt) munkanapon belül átutalták a Vezető számlájára.

A konzorciumi megállapodáshatálybalépését követően a Konzorciumvezető a közbeszerzési szabályzat szerint beszerezte az előkészítési szakasz elvégzésére alkalmas szakértő céget, melynek a következő feladatokat írta elő:

|  |
| --- |
| **Háttér-dokumentációk elkészítése:** |
| fejlesztési alapelvek, egyben stratégiai alapkoncepció kidolgozása |
| kockázatkezelési terv összeállítása |
| előzetes-megvalósíthatósági tanulmány elkészítése, beleértve a beruházások megtérülésének várható hatásvizsgálatait is |
| EIB ELENA és az Európai Bizottság illetékes igazgatóságával szakmai konzultációk megszervezése és lebonyolítása |
| beruházási összefoglaló (Investment Teaser) összeállítása |
| Pre-Application (elő-pályázati dokumentáció) kidolgozása / angol nyelvű változat elkészítése és lektorálás / az elő-pályázat benyújtása |
| **Pályázati rész elkészítése:** |
| ELENA-Application kidolgozása |
| angol nyelvű változat és lektorálás, a kész ELENA-Application (pályázat) benyújtása |
| **Projektmenedzsment feladatok ellátása** |
| konzultációk a hazai operatív programok irányító hatóságaival, továbbá intézményi kapcsolattartás |
| konzultációk a résztvevő városokkal |
| részvétel a résztvevő városok testületi és bizottsági ülésein / közreműködés a döntéselőkészítési dokumentációk összeállításában |
| projektfinanszírozási konzultációk / fejlesztési pénzintézet / operatív programok |
| ELENA szerződéskötési konzultációk az EIB-vel |
| ELENA szerződés-tervezet és a támogatásfizetési kondíciók egyeztetése EIB-vel |

**2.** **Fejlesztési szakasz** (ELENA szakasz) – amelyben kezdetét veszi a beruházások gyakorlati előkészítése, végre lesz hajtva az auditálás, azaz a becsült beruházási igények tételes, igazoló felmérése (verifikálás), valamint a műszaki és technikai fejlesztés tárgyi feltételeinek, illetve eszköz szükségletének feltérképezése beruházási helyszínek szerint. Ebben a szakaszban kell elvégezni a beruházás teljes pénzügyi és műszaki tervezését**,** továbbá ebben a szakaszban kerül meghatározásra az egyes tagokra eső beruházási projekt-rész mértéke. A műszaki tartalom meghatározása a beruházással érintett Tag bevonásával történik.

Előkészítésre kerül, városonkénti lebontásban, a projekt megvalósításához szükséges összes beruházási közbeszerzés, közös közbeszerzés(ek) formájában. A közbeszerzés(ek) lebonyolítása a Vezető feladata. Az ELENA szakasz az EIB-ELENA Project Development Services (PDS) szerződés megkötésével kezdődik.

**A működtetés felelősségét a Konzorciumvezető viseli, az ELENA fázis projektmenedzsment (Direct Staff) költségekből az Alapító Tagok egyenlő arányában vállalnak saját költségfedezeti hozzájárulást (a továbbiakban: saját hozzájárulás), így MFK a projekt menedzsmentbe delegált 2 fő projekt menedzser bérköltségeit „Saját hozzájárulás fizetési kötelezettség” jogcímén Konzorciumvezetőnek 12 hónapra, illetve „tört év esetében” a Konzorciumvezetővel egyeztetve időarányosan előre átutalja, továbbá az Alapítók a rájuk eső saját hozzájárulást hasonló módon teljesítik, azaz a helyi projekt menedzsmentbe (Local Staff-ba) delegált projektért felelős helyi vezető munkatárs munkabérét „Saját hozzájárulás fizetési kötelezettség” jogcímén Konzorciumvezetőnek 12 hónap időtartamra, illetve „tört év esetében” a Konzorciumvezetővel egyeztetve időarányosan előre, a határozott idejű áthelyezésről szóló megállapodás aláírása előtt átutalják.**

**Az ELENA szakaszhoz kapcsolódó konzorciumi teljes hozzájárulás (own founding) nagysága a pályázat véglegesítése (Application) során meghatározott, és az EIB-ELENA szerződésben rögzített PDS összeg legalább 10 százaléka. A Felekre jutó saját hozzájárulás mértékét Alapítók a lentebb meghatározott arányban határozzák meg, amely egyebekben az EIB-ELENA szerződés mellékletét képező „Application”-ben került rögzítésre. Felek a tervezett saját hozzájárulást a jelen szerződés 2. számú melléklete szerinti felosztásban (Alapítók saját hozzájárulása: alapító tagonként 1-1, azaz 6 fő helyi menedzser saját vállalásban tett bérezése; MFK saját hozzájárulása: 2 fő menedzser, saját vállalásban tett bérezése) kívánják megosztani, mindösszesen 127.080.000 Ft összegben. Felek vállalják, hogy egységesen az alábbi bontásban fizetik meg a saját hozzájárulásként teljesítendő menedzsment munkabéreket a teljes projekt időtartam alatt:**

* **Alapító Tagonként: 9.000.000,- Ft / menedzser; azaz 29.034 EUR**
* **Konzorciumvezető: 21.600.000,- Ft (összesen 1 fő menedzser); azaz 69.034 EUR**
* **MFK 60.480.000,- Ft (összesen 2 fő menedzser); azaz 195.033 EUR**

**A saját hozzájárulás fentiekben meghatározott módon történő teljesítésére Felek jelen szerződés aláírásával kötelezettséget vállalnak azzal, hogy a Felek által saját vállalásban delegált projektmenedzserek munkavégzésre irányuló jogviszonyban az őt delegáló taggal állnak, és a fenti, saját vállalásként meghatározott bért, az ELENA szakasz ideje alatt, 12 hónap időtartamra, illetve „tört év esetében” a Konzorciumvezetővel egyeztetve időarányosan előre, a határozott idejűáthelyezésről szóló megállapodás aláírása előtt átutalják a Konzorciumvetetőnek „Saját hozzájárulás fizetési kötelezettség” jogcímén.**

**Felek tudomásul veszik, hogy az EIB-ELENA szerződés 1. sz mellékletében rögzített projekt struktúra szerint a Projekt teljes ELENA bértámogatottsága (18/36 hónapra) mindösszesen 490.065 EUR, azaz 151.920.000 Ft, amely a teljes projektfejlesztési támogatás 14,32%-a. Ebből az összegből 65.520.000 Ft esik a Central Staff ELENA támogatásra jogosult tagjainak (2 fő menedzser és 3 fő asszisztens, melyből 1 fő a számlázási, számlakövetési és nyilvántartás vezetési feladatokat látja el) bértámogatására, míg 86.400.000 Ft az Alapítók által delegált 1-1 fő Local Staff tagokra (összesen 6 fő asszisztens).**

**Felek tudomásul veszik, hogy az EIB-ELENA szerződés I.5.1 pontjában meghatározott pályázati első előleg finanszírozás (first pre-financing) az ELENA támogatásra jogosult tagok esetében csak az utófinanszírozással történő bértámogatást teszi lehetővé.**

**Felek vállalják, hogy egységesen az alábbi bontásban (lásd 2. sz. melléklet) fizetik meg előfinanszírozás formájában az ELENA támogatásra jogosult menedzsment-asszsisztens munkabéreket a projekt időtartama alatt:**

* **Alapító Tagonként: 14.400.000,- Ft / asszisztens 46.467 EUR**
* **MFK 65.520.000,- forint (összesen 2 fő menedzser és 3 fő asszisztens). 211.407 EUR**

**Alapítók a rájuk eső ELENA támogatásra jogosult menedzsment-asszisztens munkabérek előfinanszírozását „Támogatási előfinanszírozás” jogcímén Konzorciumvezetőnek 12 hónap időtartamra, illetve „tört év esetében” a Konzorciumvezetővel egyeztetve időarányosan előre, a határozott idejű áthelyezésről szóló megállapodás aláírása előtt átutalják.**

**Az ELENA szakasz záró időpontjának a modernizációs beruházás(ok) végrehajtásához szükséges ESCO közbeszerzési eljárás lezárásának napja minősül. Az ELENA támogatásra jogosult menedzsment-asszsisztens munkabérek (Alapító Tagonként 14.400.000,- Ft) ezt követőn kerülnek elszámolásra a Támogatóval, majd megküldésre a Kedvezményezett közbeiktatásával az Alapító Tagok számára.**

**A modernizációs beruházások finanszírozását az ESCO cég végzi, azaz az önkormányzatokat semmiféle hitelfelvétel és saját forrás nem terheli.**

**3.** **Végrehajtási szakasz**, (Beruházási szakasz) – keretében kerül sor a korábbi szakaszokban megtervezett modernizációs beruházás(ok) gyakorlati megvalósítására, amelyet a közös közbeszerzésen kiválasztott ESCO cég hajt végre. Az adott egyes kivitelezési és megtakarítási szerződéseket minden Konzorciumi tag külön-külön köti meg a közös közbeszerzés során kiválasztott kivitelezővel; a modernizációs beruházás(ok) finanszírozását az ESCO cég végzi.

A végrehajtási szakaszban figyelemmel kell lenni a modernizációs beruházás(ok) során megvalósuló részleges közfeladat ellátásra, amely szabályozásának összhangban kell állnia a vonatkozó jogszabályokkal.

A végrehajtási szakasz záró időpontjának a modernizációs beruházás(ok) megvalósításához szükséges utolsó beruházási művelet lezárásának napja minősül.

**4.** **Üzemeltetési (megtérülési) szakasz,** amelyben a végrehajtó ESCO cég működteti a beruházás műszaki-technikai elemeit, realizálja az energiahatékonysági megtakarításokat, végrehajtja a refinanszírozást, majd a beruházás műszaki-technikai elemeket a megtérülési időszak végén átadja a Konzorciumi tagoknak, a jelen szerződés VIII. pontja alapján és a Konzorciumi tagokra eső beruházások arányában.

Az üzemeltetési szakaszban az üzemeltetést végző ESCO cég kizárólag a végrehajtási szakaszban kiépített rendszerek üzemeltetését végzi a beruházással érintett közintézmények működésének akadályozása nélkül. Felek rögzítik, hogy az ESCO cég által végzendő üzemeltetés nem minősül intézményfenntartói tevékenységnek.

**IV. Kapcsolattartás**

Felek kötelezettséget vállalnak, hogy a feladat teljesítése során egymást kölcsönösen segítve járnak el, szükség esetén egymásnak adatokat szolgáltatnak, vagy egyéb eszközökkel elősegítik a szerződésben kitűzött feladat megvalósítását. Felek az egymással való kapcsolattartás során mindig a legcélszerűbb módszert alkalmazzák.

Kapcsolattartásra kijelölt személyek

1. **Konzorciumvezető részéről, mint Projektvezető:**

* név: Kovács Katalin
* postacím: 7400, Kaposvár, Kossuth tér 1.
* elektronikus levélcím: kovacs.katalin@kaposmenti.hu
* telefonszám: +36-30/622-6177, +36-82/501-522

1. **Konzorcium Tag1. részéről:**

* név:Takácsné Czukker Szilvia műszaki osztályvezető
* postacím: 8900 Zalaegerszeg, Kossuth L. u. 17-19
* elektronikus levélcím: [muszakczukker@ph.zalaegerszeg.hu](mailto:muszakczukker@ph.zalaegerszeg.hu)
* telefonszám: +36-30/941-4184, +36-92/502-126

1. **Konzorcium Tag2. részéről:**

* név: Dr. Józsa Tamás
* postacím: 8200 Veszprém, Óváros tér 9.
* elektronikus levélcím: tjozsa@gov.veszprem.hu
* telefonszám:+36-88/549-224

1. **Konzorcium Tag3. részéről:**

* név: Markóth Béla Városüzemeltetési és Beruházási Osztály osztályvezető
* postacím: 2400 Dunaújváros, Városháza tér 1.
* elektronikus levélcím: markoth@pmh.dunanet.hu
* telefonszám: +36-25/544-125

1. **Konzorcium Tag4. részéről:**

* név: NA
* postacím: NA
* elektronikus levélcím: NA
* telefonszám: NA

1. **Konzorcium Tag5. részéről:**

* név: Keringer Zsolt osztályvezető
* postacím: 9700 Szombathely, Kossuth Lajos utca 1-3.
* elektronikus levélcím: keringer@szombathely.hu
* telefonszám: +36-94/520-221, +36-30/740-69-43

1. **MFK részéről:**

* név: dr. Bolyáki Vivien
* postacím: 1027 Budapest, Horváth u. 24-27.
* elektronikus levélcím: [bolyaki.vivien@mfk.gov.hu](mailto:bolyaki.vivien@mfk.gov.hu)
* telefonszám: +36-30-2920475

A Vezető kötelezi magát arra, hogy a Támogatónak, és a Projekt megvalósításának ellenőrzésére jogszabály és a ELENA szerződés alapján jogosult szerveknek a Projekt megvalósításával kapcsolatos bármilyen közléséről a Tagokat tájékoztatja. A Konzorcium nem jogi személy.

A kijelölt kapcsolattartók havonta legalább egy alkalommal szóbeli egyeztetést tartanak, amelyen megvitatják a Projekt megvalósításának előrehaladásával kapcsolatos teendőket. A szóbeli egyeztetést a Vezető kijelölt kapcsolattartója hívja össze. Felek egyhangú döntése alapján az egyeztetések egyidejű közlésre alkalmas elektronikus párbeszéd-panel (videokonferencia) útján is megtartható. A szóbeli egyeztetésről emlékeztetőt kell készíteni, amelyet a Vezető kijelölt kapcsolattartója az egyeztetést követő öt munkanapon belül megküldi a Tagok kijelölt kapcsolattartója részére.

**V. Felek Jogai és kötelezettségei**

1. **A Megállapodás aláírásával a Felek kötelezettséget vállalnak a jelen Megállapodás III.1. 3. bekezdésben meghatározott projekt-előkészítési költségek megfizetésére, továbbá a Megállapodás 2. sz. mellékletében megjelölt és a benyújtott pályázatban (Application) pontosan rögzített saját hozzájárulás -, illetve az ELENA támogatásra jogosult bérköltségek esetében az előfinanszírozás teljesítésére. A Tagok az Európai Bizottság által elfogadott pályázatban (Application) meghatározott feladatok teljesítésével támogatják a Konzorciumvezető EIB-ELENA szerződésben foglalt kötelezettségeinek teljesítését.**

A Konzorciumvezető a Megállapodás aláírásával kötelezettséget vállal arra, hogy a Támogatóval (EIB) megkötött EIB-ELENA szerződés másolatát az EIB-ELENA Szerződés mindkét fél által aláírt példányának kézhezvételét követő 5 munkanapon belül megküldi a Konzorciumi tagoknak.

Tagok a Megállapodás aláírásával Magyarország Polgári Törvénykönyvéről szóló 2013. évi V. törvény (Ptk.)6:11. § és 6:15. §-a alapján meghatalmazzák a Vezetőt, hogy az EIB-ELENA szerződést, és annak esetleges módosításait és minden egyéb, a Támogató részére tett nyilatkozatot nevükben és helyettük aláírjon.

Tagok a Megállapodás alapján kötelezettséget vállalnak arra, hogy az EIB-ELENA szerződés megkötését követően a közös közbeszerzésen nyertes ESCO vállalkozással - az EIB-ELENA szerződésben meghatározottak szerint - szerződést kötnek a projekt megvalósítására. Felek a szerződés megkötésének indokolatlan megtagadását súlyos szerződésszegésnek tekintik.

2. A Felek kötelesek tájékoztatni a Konzorciumvezetőt, ha a Projekt keretében általuk vállalt tevékenység megvalósítása akadályba ütközik, meghiúsul, vagy késedelmet szenved, illetve bármely olyan körülményről, amely a Projekt megvalósítását befolyásolja**, bele nem értve projekt menedzsmentbe (Direct Staff-ba) áthelyezett köztisztviselők tevékenységéből fakadó esetleges késedelmeket, amelyekért a küldő Alapító Tag nem vállal felelősséget, mert az áthelyezett köztisztviselők munkáltatója a projekt futamideje alatt a Konzorciumvezető**. **Felek rögzítik, hogy a jelen pontból eredő kötelezettségük megszegését súlyos szerződésszegésnek tekintik, mely az érintett Fél kizárását vonhatja maga után, és egyben a szerződésszegésből eredő károk megtérítésére is kötelezett.**

3. Amennyiben a Támogató a Projekttel kapcsolatban tájékoztatást kér a Vezetőtől, a Vezető felhívására a Tagok kötelesek a Projekt keretében általuk vállalt tevékenységről a megfelelő információt olyan határidőben megadni, hogy a Vezető a Támogató által megszabott határidőben a kért tájékoztatást megadhassa.

4. Vezető kötelezettséget vállal, hogy legkésőbb az EIB-ELENA szerződés megkötésétől számított 8 munkanapon belül kizárólag a fejlesztési szakasz (III. 2. pont) finanszírozásának céljából elkülönített bankszámlát hoz létre az EIB\_ELENA Szerződésben meghatározott pénzintézetnél. Vezető a Tagok kérésére a kérelem beérkezését követő 5 munkanapon belül az elkülönített számláról – a tárgyhó 5-ei állapot szerint – köteles egyenleget készíteni és azt a kérelmező Tagnak megküldeni.

5. Tagok kötelesek tájékoztatni a Vezetőt, ha a Projekt keretében általuk vállalt tevékenység megvalósítása akadályba ütközik, meghiúsul, vagy késedelmet szenved, illetve bármely olyan érdekkörükben felmerült körülményről, amely a Projekt megvalósítását befolyásolja.

6. A Konzorcium működéséért, valamint az EIB-ELENA szerződésben foglalt kötelezettségek teljesítéséért a Vezető felel a Támogatónak. Ez a rendelkezés nem érinti a Tagok jelen Megállapodás alapján vállalt kötelezettségeikért való egymással szemben fennálló felelősségét.

7. **Felek visszavonhatatlanul kötelezettséget vállalnak a projekt előkészítéséhez szükséges díjazás, továbbá a projektfejlesztéshez (ELENA szakasz) szükséges saját hozzájárulás (munkabérek és közterhek) és az ELENA támogatásra jogosult bérköltségek esetében az előfinanszírozás (munkabérek és közterhek) megfizetésére. A projekt előkészítési díjazásokat a Konzorciumvezető által kezelt elkülönített számlára kell teljesíteni a projekt előkészítési költségek tekintetében a III.2. és V. 4. pontok szerint, míg az EIB-ELENA szerződéshez kapcsolódó saját hozzájárulások teljesítését igazoló bizonylatokat Konzorciumvezető részére a kifizetések teljesítését követő 15 munkanapon belül kell megküldeni.**

**8. Felek rögzítik, hogy MFK a Konzorciumban sajátos jogállást foglal el, figyelemmel arra, hogy az Alapítókkal ellentétben a Konzorcium elsődleges céljaként megjelölt KaposGrid projektben nem tölt be pályázói szerepet, nem vesz részt a helyi modernizációs beruházások megvalósításában.**

**Az ELENA pályázat keretében kötelező létrehozni a projekt menedzsment tevékenység végrehajtásáért felelős egységet, azaz magát a projektmenedzsmentet (Direct Staff); a projektmenedzsment a MFK által létrehozott és a Project Leader irányítása alá tartozó központi egységből (Central Staff), valamint az Alapító Tagok által delegált helyi egységekből, Local Staff (Alapítóként 1 fő projekt menedzser és 1 fő projekt asszisztens,). A MFK a sikeres ELENA pályázat megvalósítása során koordinálja az ELENA támogatási szerződésben és az annak szerves részét képező pályázatban (Application) meghatározott feladatok ellátását, valamint létrehozza és működteti a Direct Staff-ot a Konzorciumvezető felügyelete és ellenőrzése mellett. MFK az Alapítók által a projekt menedzsmentbe áthelyezett Local Staff tagokkal, valamint az Alapítók által kijelölt kapcsolattartókkal kötelesek szorosan együttműködni, részükre minden szükséges szakmai tájékoztatást megadni.**

**VI. A Konzorcium képviselete**

A Konzorciumot a Támogató, és a Projekt megvalósításával kapcsolatban más harmadik személyek felé – kivéve, ha a Tagok másként állapodnak meg - a Vezető képviseli. Amennyiben a Projekttel kapcsolatban harmadik személyek bármely tagtól tájékoztatást kérnek, a tag köteles erről előzetesen értesíteni a Vezetőt.

**VII. Közbeszerzési eljárások lefolytatása**

**A közbeszerzési eljárásokat a tagok által elfogadott közbeszerzési szabályzat szerint kell lebonyolítani. A szabályzatnak meg kell felelnie a Támogató saját, egyben az ELENA támogatási szerződés mellékletét képező közbeszerzési szabályzatának is. A konzorciumi közbeszerzési szabályzat jelen szerződés 1. sz. mellékletét képezi.**

**A Konzorciumvezető által vezetett közös közbeszerzési bírálóbizottságot úgy kell létrehozni, hogy abban minden Alapító Tag egy szavazati joggal rendelkezzen. Az Alapító Tagokat a közbeszerzési bírálóbizottságban az Alapító Tag által kijelölt személyek képviselik.** **MFK a közös közbeszerzési bírálóbizottság munkájában kizárólag tanácskozási joggal vesz részt, amelyet a közbeszerzési bírálóbizottságban a jelen szerződés IV. pontjában kapcsolattartásra kijelölt személy képviseli.**

**VIII. A beszerzett eszközök és más dolgok tulajdonjoga, illetve egyéb jogok**

1. A pályázati támogatás felhasználásával megvalósított Projekt során beszerzett, illetve létrejövő dolgok és egyéb vagyoni értékű jogok feletti tulajdonjog az egyedi ESCO szerződésben meghatározottak szerint arra a Félre száll, akinek a közigazgatási területén a beruházás megvalósult.

2. A Projekt megvalósítása során a Projekt menedzsmenti tevékenység ellátás kapcsán létrehozott jogi oltalomban részesülő szellemi alkotások (például, de nem kizárólagosan: hatástanulmányok, műszaki tervek, szakértői vélemények, egyéb műszaki dokumentációk) tekintetében, (kivéve a Tagok eredendő tulajdonába tartozó dokumentációkat), a Vezető fenntartja a rendelkezés jogát. A szerződés tárgyát képező és szerzői védettséget élvező projektelőkészítő, illetve -fejlesztési dokumentációk, azok személyhez fűződő és vagyoni jogai a projektgazda szerepét betöltő Vezető kizárólagos tulajdonát képezik azzal, hogy a projektdokumentációt és az abban szereplő információkat a Tagok a pályázat (Application) megvalósítása érdekében saját működési körükben eljárva használhatják, ebben a tekintetben felhasználási jogot kapnak az Vezetőtől, amely korlátozott, és kizárólag a pályázat (Application) megvalósítása érdekében történő saját célú használatra és felhasználásra terjed ki.

3. Felek megállapodnak abban, hogy a Projekttel kapcsolatban egymás rendelkezésére bocsátott, jogi oltalomban, vagy egyéb védelemben részesülő szellemi alkotások tekintetében a rendelkezés jogát a Felek kikötik.

4. **Felek megállapodnak abban, hogy a Felek és / vagy teljesítési alvállalkozóik által (együttesen mint „alkotók”) a Szerződés időtartama alatt, a Projekttel kapcsolatban készített szerzői jogi védettséget élvező vagy ilyen védelemben részesíthető dokumentációk, azok vagyoni jogai – kivéve a Felek eredendő tulajdonába tartozó dokumentációkat – a közös közbeszerzési szerződésekben foglalt díjak kifizetésével egyidejűleg a Konzorciumvezető, mint Megbízó kizárólagos tulajdonává válik azzal, hogy az adott projektdokumentációt és az abban szereplő információkat a Konzorciumvezető, mint Megbízó a Projekt megvalósítása érdekében, saját működési körében eljárva használhatja. Felek rögzítik, hogy a közbeszerzések során keletkezett, ELENA támogatás terhére beszerzett, szerzői jogi védettséget élvező vagy ilyen védelemben részesíthető szellemi alkotások tulajdonjoga és felhasználási joga Konzorciumvezetőre száll, aki a projekt megvalósítása érdekében ezen szellemi alkotásokra Alapító Tagoknak és MFK-nak felhasználási jogot köteles biztosítani.** **Ebben a tekintetben teljes körű felhasználási jogot kap az „alkotóktól”.**

**IX. A Megállapodás megszűnése és módosítása**

1. **Felek a jelen Megállapodás rendes felmondás útján történő megszüntetését kizárják.** Felek megállapodnak, hogy rendkívüli felmondásra csak a másik Fél súlyos szerződésszegése, vagy olyan okból van lehetőség, amely szerződésszerű teljesítést lehetetlenné teszi. Ez utóbbi esetben az érintett Tag a felmondását megelőzően köteles egyeztetést kezdeményezni a Vezetővel a Projektnek az Európai Bizottság által elfogadott pályázatban (Application) meghatározott feladatok szerintimegvalósítása érdekében.

**2. Felek rögzítik, hogy a közvetlen uniós támogatási szerződések gyakorlata alapján (különösen, de nem kizárólagosan) az alábbi eseteket minősítik súlyos szerződésszegésnek:**

* **minden olyan szándékos magatartás, amely a Projekt működését sérti vagy veszélyezteti**
* ha valamely Fél a Projekt bármely szakaszában olyan valótlan tényt állít vagy olyan hamis vagy valótlan tartalmú dokumentumot szolgáltat, mely a Projekt költségvetését **jogalap nélkül, szándékosan** befolyásolja, így **jogosulatlan** előnyhöz juttatja a Kedvezményezettet;
  1. ha a Kedvezményezett (Konzorciumvezető), Tagok vagy MFK bármely, az EIB-ELENA szerződésből eredő lényeges kötelezettségét szándékosan vagy súlyos gondatlanságból megszegi, vagy valamely lényeges kötelezettségét elmulasztja és ezzel a Támogatónak pénzügyi érdeksérelmet okoz;
  2. **ha az Európai Bizottság által elfogadott pályázatban (Application) meghatározott beruházási költségvetés nagysága a Konzorciumi Tag érdek- és hatáskörében az Európai Bizottság által megítélt minimális támogatás arány 25 szöröse (huszonötszöröse) alá csökken.**

**- a jelen megállapodásban rögzített kötelezettségek szándékos megsértését jelenti, illetve eredményezi.**

Felek jelen megállapodás vonatkozásában rögzítik, hogy a közvetlen uniós támogatások szerződéses gyakorlatában fent nevesített súlyos szerződésszegési eseteket a jelen konzorciumi megállapodás vonatkozásában súlyos szerződésszegésnek minősítik.

**3. A Szerződő felek megállapodnak, hogy a rendkívüli felmondásra okot adó súlyos szerződésszegésnek minősül minden olyan szándékos magatartás, amely a Projekt működését sérti vagy veszélyezteti, illetve amely a jelen megállapodásban rögzített kötelezettségek szándékos megsértését jelenti, illetve eredményezi. Ide nem értve természetesen az adminisztrációs hibából, tévedésből, elírásból eredő hibákat, kivéve, ha azok valamely fél részéről rendszeresen ismétlődő jelleggel jelennek meg.**

**Felek szintén kizárják ~~a szándékosság~~ a súlyos szerződésszegés köréből azt a helyzetet, amikor a helyi auditálás eredményei szerint valamely korábban kijelőlt és az Application-ben szereplő objektum nem felelne meg a gazdaságossági kritériumoknak, s így adott esetben az adott önkormányzati portfólió beruházás költségvetési nagysága az előírt minimális 1:25 támogatási arány alá csökkenne. Amennyiben ez az aránycsökkenés nem vezet a projekt teljes egészére számított, előírt minimális 1:25 támogatási arány csökkenéséhez, úgy az érintett Tag nem köteles pótolni a kiesett objektumot. Ellenkező esetben az érintett Tagnak mindaddig eleget kell tennie beruházáspótlási kötelezettségének, amíg a projekt teljes egészére számított, előírt minimális 1:25 támogatási arány helyre nem áll.**

A rendkívüli felmondás közlésével Felek között elszámolási jogviszony jön létre. A Konzorciumból kiváló Tag köteles a Konzorciumvezetőnek a kiválás időpontjától számított 10 napon belül a rábízott anyagi eszközökkel hiánytalanul, tételesen, írásban elszámolni, valamint a pályázatban (Application) részére meghatározott feladatok ellátásáról beszámolni. A Vezető a kilépő tag elszámolását az elfogadásra történő benyújtástól számított 30 napon belül fogadja el, vagy indokolt döntésével visszautasíthatja. A kilépő tag köteles továbbá a – a Megállapodás keretében esetlegesen – használatába kapott vagyontárgyat a Vezetőnek haladéktalanul, ellenszolgáltatás nélkül visszaszolgáltatni.

**4. Rendkívüli felmondás esetén a rendkívüli felmondásra okot adó Szerződő Fél a jogsértő magatartásából eredően, a teljes kárt, az elmaradt hasznot és minden igazolt egyéb költséget, kiadást, vagy hiányt köteles megtéríteni a többi szerződő partner felé, így különösen, de nem kizárólagosan:**

* **a rendkívüli felmondás következményeként arányosan elmaradt ELENA támogatás teljes összegét;**
* **a rendkívüli felmondás következtében az EIB által már kifizetett, de a Projekt csúszása és esetleges leállása miatt arányosan visszafizetendő támogatás összegét;**
* **a rendkívüli felmondással járó egyéb járulékos költségeket (így pl. szakértők megbízása a kár felmérése érdekében, egyéb, előre nem látható járulékos költségek).**

A kártérítési felelősség és annak mértéke a lentebb meghatározott kizárás esetére is értendő.

**A jelen pontban foglaltak szerinti, a konzorciumi tagokat terhelő kártérítési felelősség mértéke semmilyen körülmények között sem lehet több annál az összegnél, mint amekkora összeget a Támogatási Szerződés alapján az EIB véglegesen és jogszerűen követelhet Kaposvár Konzorcium vezetőtől. Ez nem zárja ki, hogy a Konzorciumvezető a rendkivűli felmondásra okot adó taggal szemben érvényesítse a teljes kártérítési igényt.**

5. A Konzorciumvezető jogosult és köteles rendkívüli felmondási jogának gyakorlásával a Konzorciumból **kizárni** azt a Tagot, akinek tevékenysége, működése a Projekt megvalósítását akár pénzügyi, akár szakmai szempontból veszélyezteti. A Tag kizárásával egyidejűleg **köteles a kizárástól számított 30 naptári napon belül a jelen Megállapodás IX. 3. pontjában meghatározott, a kizárással okozott teljes kárt megtéríteni a Konzorciumvezető számára**. A Tag felelősségi körében felmerült Kizárás esetén az elszámolás tekintetében a IX. 3. pontban írt rendelkezéseket kell alkalmazni.

6. Az ELENA támogatási szabályok szerint a Konzorciumvezető jogosult a Konzorcium vezetéséről lemondani, abban az esetben, amennyiben maga helyett olyan jogutódot tud megnevezni, aki az általa gyakorolt jogokat a továbbiakban helyette gyakorolja, az általa viselt kötelezettségeket a továbbiakban helyette viseli, és a jogutódot a Támogató elfogadja.

7. A Megállapodás csak közös megegyezéssel, írásban módosítható. A módosítás tárgyában született megállapodást minden esetben írásba kell foglalni.

**X. Felhatalmazó rendelkezések**

**- Alapító Tagok a jelen szerződésmódosítás aláírásával feltétlenül és visszavonhatatlanul felhatalmazzák Konzorciumvezetőt, hogy MFK-val az ELENA támogatási szerződésből eredő, a projektmenedzsmentet érintő jogok és kötelezettségek teljesítése érdekében projektmenedzsment csoportot alakítson ki és működtessen.**

**- A MFK által közvetlenül irányított projektmenedzsment csoport (Direct Staff) két részből áll, egyrészt a MFK által delegált központi egységből (Central Staff), másrészt az Alapítók által delegált helyi egységekből (Local Staff). A Central Staff 4 fő menedzserből és 3 asszisztensből áll, 2 fő menedzser bérköltségeit MFK „Saját hozzájárulás fizetési kötelezettség” jogcímen költségvetése terhére a Konzorciumvezető részére átutalja, míg a kirendelt 2 fő menedzser és 3 fő asszisztens munkabérét a Konzorciumvezető részére előfinanszírozás formájában utalja át. A Local Staff esetében minden Alapító Tag 1 fő helyi projektmenedzser (közszolgálati tisztviselő) bérköltségeit „Saját hozzájárulás fizetési kötelezettség” jogcímen, költségvetése terhére utalja át a Konzorciumvezető részére. Az ELENA támogatásra jogosult bérköltségek (1 asszisztens - közszolgálati tisztviselő) esetében pedig a bérköltségeket előfinanszírozás formájában utalja át a Konzorciumvezető részére.**

**- A Konzorciumi tagok feltétlen kötelezettséget vállalnak arra, hogy a saját hozzájárulást, illetve az ELENA támogatásra jogosult bérköltségek esetében az előfinanszírozást egy évre előre, , illetve „tört év esetében” a Konzorciumvezetővel egyeztetve időarányosan előre megfizetik Konzorciumvezető részére.**

**- Konzorciumi tagok felhatalmazzák a Konzorciumvezetőt, hogy**

**• az ELENA szerződésben előírtak szerint egy önálló, EUR alapú számla nyitásával gondoskodjon a támogatási pénzeszköz kezeléséről és teljesítse az ezzel kapcsolatos fizetési- és elszámolási kötelezettségeket;**

**• az ELENA szerződésben előírtak értelmében egy önálló, Forint alapú számlán/alszámlán kezelje a Konzorciumi tagokat illető, szerződés szerint meghatározott be- és kifizetéseket, illetve teljesítse az ezzel kapcsolatos fizetési- és elszámolási kötelezettségeket.**

**- Konzorciumi tagok egyetértenek, hogy a Konzorciumvezető, az ELENA szerződésben előírt beszámolási kötelezettségek mellett, a projektmenedzsment feladatokat ellátó MFK-val közösen féléves beszámolókat készítsen és mutasson be az Euro és Forint alapú számlák/alszámlák pénzmozgásáról, valamint a számlák/alszámlák működtetésével kapcsolatos kötelezettségvállalások teljesítéséről.**

**- A Konzorciumi tagok fizetési kötelezettsége kizárólagosan a saját hozzájárulás -, illetve az ELENA támogatásra jogosult bérköltségek esetében az előfinanszírozás megfizetésére terjed ki, azon túlmenően a Konzorciumi tagokat fizetési kötelezettség (pl. tervezéssel, szakértésssel, közbeszerzéssel stb. kapcsolatos további költségek) nem terheli. Kivéve, ha az adott delegált Local Staff tagnak a köztisztviselői bértábla szerinti besorolás alapján több juttatás jár, beleértve minden egyéb juttatást is (cafeteria, utazási támogatás, stb.)**

**- Konzorciumi tagok feltétlen kötelezettséget vállalnak arra, hogy a saját működési körükben bekövetkező mindennemű olyan jogszabály-, rendelet- vagy egyéb belső szabályozás körében bekövetkezett, a bérszámfejtési szabályokat érintő illetve a bérköltségeket illetően változást jelentő módosításról, határidőben, írásos formában tájékoztatja a Konzorciumvezetőt akként, hogy a Konzorciumvezető a jogszabályi kötelezettségeit jogszerűen késedelem nélkül teljesíteni tudja. Az ennek elmaradásából eredő mindennemű késedelemért az érintett Konzorciumi tag tartozik kizárólagos felelősséggel.**

**- Alapítók egyetértenek azzal, hogy a Konzorciumvezető városát képviselő helyi projektmenedzser lássa el a Project Leader (Projektvezetői) feladatokat, egyben gyakorolja a központi projektmenedzsment csoport feletti általános ellenőrzési és felügyeleti jogokat.**

**- Alapítók egyetértenek azzal, hogy az MFK az általa delegált és saját hozzájárulásából finanszírozott 2 fő menedzser közül jelölje ki a központi projektmenedzsment csoport vezetőjét, a Project Manager (Projektmenedzsert), a Project Leader-el egyeztetve és Project Leader jóváhagyása után.**

**- Alapítók rögzítik, hogy a Project Leader jogosult a Project Manager tevékenységét ellenőrizni és felügyelni, tőle folyamatos és átfogó felvilágosítást kérni. A Project Manager köteles a Project Leader-t folyamatosan és átfogó módon tájékoztatni saját, továbbá a központi és a helyi projektmenedzsment csoportok szakmai munkájáról.**

**- Alapítók egyetértenek azzal, hogy a Project Manager gyakorolja a központi és helyi projektmenedzsment csoportok felett a szakmai irányítási és ellenőrzési jogokat.**

**- Alapítók jelen szerződésmódosítás aláírásával felhatalmazzák a Project Leader-t és a Project Manager-t az Európai Beruházási Bank ELENA csoportjával való kapcsolattartásra, az általános és szakmai megbeszélések, találkozók lefolytatására.**

**XI. Titoktartási kötelezettség**

1. Szerződő Felek tudomásul veszik, hogy a jelen megállapodásban vállalt feladat elvégzésével kapcsolatban tudomásukra jutott, illetve a Projekt megvalósítása során felismert információkra vonatkozóan teljes körű titoktartási kötelezettség terheli őket. **Ez értelemszerűen nem vonatkozik azokra az információkra, amelyek tekintetében jogszabály a titoktartást nem teszi lehetővé.** Felek visszavonhatatlanul kötelezik magukat a tudomásukra jutott bizalmas szervezeti információk védelmére, a megszerzett információk szigorúan bizalmas kezelésére.

2. Felek a jelen megállapodás teljesítése során tudomásukra jutott személyes adatokat csak a Projekt megvalósítása érdekében, az információs önrendelkezési jogról és az információszabadságról szóló 2011. évi CXII. törvény rendelkezéseivel összhangban kezelhetik. Minden esetben az adatközlő fél szavatol azért, hogy a fogadófél részére átadott személyes adatok kezeléséhez az adatkezeléssel érintettek hozzájárultak.

**XII. Záró rendelkezések**

Jelen Megállapodásban nem szabályozott kérdésekben a vonatkozó magyar és közvetlenül alkalmazandó uniós jogszabályok rendelkezései az irányadók.

Felek megállapodnak, hogy a jelen jogviszonyból származó bármilyen esetleges vitájukat a rendes bírói út előtt megkísérlik nem formalizált tárgyalások útján rendezni.

**A jelen megállapodást aláíró személyek kijelentik és közokirattal igazolják, hogy a megállapodás aláírására jogosultak, a szerződésmódosítás hatálybalépéséhez további felhatalmazás nem szükséges.**

**Felek a jelen 13 számozott oldalból és a hat mellékletből álló szerződésmódosítást elolvasták, ~~,~~ azt közösen értelmezték és saját elhatározásukból, minden befolyástól mentesen, mint ügyleti akaratukkal és elhangzott nyilatkozataikkal mindenben megegyezőt 10 eredeti példányban aláírták.**

**A jelen megállapodást aláíró személyek kijelentik és közokirattal igazolják, hogy a megállapodás aláírására jogosultak.**

Záradék

1. A Tag rendes felmondásra jogosult, mindenféle jogkövetkezmény nélkül, abban az esetben, ha az előkészítési szakaszban a szakértő a Tag számára nem megfelelő, vagy csak nagy kockázatú projektet tud nevesíteni.
2. A jelen konzorciumi együttműködési megállapodás Szombathely Megyei Jogú Város Önkormányzata vonatkozásában akkor lép hatályba, ha az Önkormányzat Közgyűlése a konzorciumi együttműködési megállapodást az aláírt tartalommal jóváhagyta.

A jelen záradék a konzorciumi megállapodással egységes egészként értelmezendő és kötelező jelleggel alkalmazandó.

Mellékletek:

1. sz. melléklet: Kapos Grid Konzorcium Közbeszerzési szabályzata
2. sz. melléklet: ELENA költségtámogatás kimutatás
3. sz. melléklet: EIB ELENA szerződés összes mellékleteivel (Annex I. – 8.) (PDF file)
4. sz. melléklet: Összeférhetetlenségi és titoktartási nyilatkozat
5. sz. melléklet: Felkérés bírálóbizottsági teendő ellátására

6. sz. melléklet: Megállapodás-tervezet minta (DOC file)

|  |  |  |  |
| --- | --- | --- | --- |
|  | Képviselő | Szervezet | Aláírás dátuma |
| **Konzorciumvezető:** | ..........................................  Szita Károly  P.H.  ………………………….  pénzügyi ellenjegyző | Kaposvár Megye Jogú Város  Önkormányzata | Kaposvár, |
| **Konzorciumi tag:** | ..........................................  Cserna Gábor  P.H.  ………………………….  pénzügyi ellenjegyző | Dunaújváros Megyei Jogú Város  Önkormányzata | Dunaújváros, . |
| **Konzorciumi tag:** | ..........................................  Dr. Puskás Tivadar  P.H.  ………………………….  pénzügyi ellenjegyző | Szombathely Megye Jogú Város  Önkormányzata | Szombathely, |
| **Konzorciumi tag:** | ..........................................  Schmidt Csaba  P.H.  ………………………….  pénzügyi ellenjegyző | Tatabánya Megye Jogú Város  Önkormányzata | Tatabánya, |
| **Konzorciumi tag:** | ..........................................  Porga Gyula  P.H.  ………………………….  pénzügyi ellenjegyző | Veszprém Megye Jogú Város  Önkormányzata | Veszprém, |
| **Konzorciumi tag:** | ..........................................  Balaicz Zoltán  P.H.  ………………………….  pénzügyi ellenjegyző | Zalaegerszeg Megye Jogú Város  Önkormányzata | Zalaegerszeg, |
| **MFK** | ………………………..  Kiss Antal ügyvezető  P.H. | MFK Magyar Fejlesztési Központ Nonprofit Korlátolt Felelősségű Társaság | Budapest, |

1. számú melléklet

**Kapos Grid Konzorcium**

**KÖZBESZERZÉSI SZABÁLYZATA**

**PREAMBULUM**

Kapos Grid Konzorcium a közpénzek ésszerű felhasználása átláthatóságának és széles körű nyilvános ellenőrizhetőségének megteremtése, továbbá a közbeszerzések során a verseny tisztaságának biztosítása érdekében a közbeszerzésekről szóló 2015. évi CXLIII. törvény (továbbiakban: Kbt.) 27. § -ban meghatározott kötelezettségének eleget téve a közbeszerzési eljárások előkészítésével, lefolytatásával, dokumentálásával, valamint belső ellenőrzésével, továbbá az ajánlatkérő nevében eljáró és az eljárásba bevont személyekkel, szervezetekkel kapcsolatos szabályokról, feladat- és felelősségi rendről az alábbi közbeszerzési szabályzatot (a továbbiakban: Közbeszerzési Szabályzat) alkotja.

A Konzorciumvezető a konzorciumi tagok helyett és nevében jelen szabályzatban meghatározottak szerint folytatja le a Konzorciumi Megállapodásban rögzített célok elérése érdekében pályázaton vagy pályázatokon elnyert támogatási forrásból megvalósuló azon közbeszerzési eljárásokat, mely a Konzorcium valamennyi tagját érintik. A helyi adottságok vagy kifejezetten egy konzorciumi tagot érintő beszerzést az adott konzorciumi tag folytatja le jelen szabályzatnak megfelelően. A Konzorcium képviseletére a Konzorciumvezető teljeskörűen jogosult.

**I.**

**A Közbeszerzési Szabályzat hatálya**

A Közbeszerzési Szabályzat hatálya a Konzorcium és a Konzorciumot alkotó Önkormányzatok Kbt. hatálya alá tartozó projektet érintő árubeszerzéseire, szolgáltatás megrendeléseire, építési beruházásaira, valamint építési és szolgáltatási koncesszióira (továbbiakban együttesen: közbeszerzéseire) terjed ki.

**II.**

**A közbeszerzési eljárások előkészítése, lefolytatása**

**A közbeszerzési eljárások előkészítése, lefolytatása:**

1. **Az ELENA fázis során megindított közbeszerzési eljárások (továbbiakban: eljárás) előkészítése, az eljárást megindító, az ajánlati és ajánlattételi felhívás, részvételi felhívás (a továbbiakban: felhívás), a dokumentáció elkészítése a központi projekt menedzsment csoport valamint a kiválasztott felelős akkreditált közbeszerzési szaktanácsadó közbeszerzési szakértő (a továbbiakban: közbeszerzési szakértő) feladatkörébe tartozik. A műszaki, szakmai tartalmak határidőre, megfelelő tartalomban és minőségben történő elkészítéséért a projekt vezető és projekt menedzser együttesen felelnek. A szerződéses feltételeknek vagy szerződéstervezet összeállításáért a központi projekt menedzsment csoport jogi szakértelemmel rendelkező tagja felelős. A beszerzés becsült értékének meghatározása a projekt menedzser előterjesztése alapján a projekt vezető feladata és felelőssége. A közbeszerzési eljárás során a közbeszerzési dokumentumok összeállítása a központi projekt menedzsment csoport és a közbeszerzési szakértő feladata. Az eljárás megindítása előtt szükséges döntések meghozatalát segítő előterjesztések elkészítése a központi projekt menedzsment csoport feladata. Az eljárás megindítása előtt a felhívás és a közbeszerzési dokumentumok tervezetét a bírálóbizottság tagjaival véleményeztetni kell. Az eljárás megindításához a Konzorciumvezető engedélye szükséges.**
2. **A központi projekt menedzsment csoport köteles elkészíteni a benyújtott pályázatban foglaltakra vonatkozó projekt közbeszerzési tervét. A projekt közbeszerzési tervben rögzített közös közbeszerzéseket a Konzorciumot alkotó Önkormányzatok saját éves összesített közbeszerzési tervébe is át kell emelni és szerepeltetnie kell azt(azokat). Szintén ők gondoskodnak, a közbeszerzési szakértő bevonásával az Elektronikus Közbeszerzési Rendszerben (a továbbiakban: EKR) történő közzétételről.**
3. A projekt közbeszerzési terv elkészítésében adott esetben külső megbízott közbeszerzési tanácsadó közreműködhet. Amennyiben a projekt közbeszerzési tervének módosítása szükséges, úgy a Konzorciumot alkotó Önkormányzatok kötelesek az éves közbeszerzési tervüket is felülvizsgálni és a módosított projekt közbeszerzési tervnek megfelelően adott esetben az éves összesített közbeszerzési tervüket is módosítani.
4. A projekt közbeszerzési terv elkészítése előtt is indítható közbeszerzési eljárás, melyet a tervben szintén megfelelően szerepeltetni kell.
5. A projekt közbeszerzési tervet valamint amennyiben annak módosítása válik szükségessé úgy a módosított projekt közbeszerzési tervet a Konzorciumvezető hagyja jóvá.
6. **Az eljárások lefolytatása a központi projekt menedzsment csoport és közbeszerzési szakértő feladata. A bírálóbizottság és adott esetben a megbízott külső szervezet felel az eljárás Kbt. szerinti lefolytatásáért. A vonatkozó jogszabályban foglaltakra is figyelemmel az eljárás lefolytatásának jogszerűségét a felelős akkreditált közbeszerzési szaktanácsadó ellenjegyzésével igazolja.**
7. **Azon beszerzési és közbeszerzési eljárások megindítását megelőzően, melyek valamennyi konzorciumi tagot érintenek (közös közbeszerzések), egyeztetést követően a közbeszerzési dokumentumokat a Konzorciumvezető képviselője hagyja jóvá.**
8. **Az egyes eljárási cselekmények, így különösen:**

* **az eljárást megindító felhívás és közbeszerzési dokumentumok, az eljárás megindítása;**
* **a kiegészítő tájékoztatás kérésre vonatkozó kérdés(ek)re adott válasz(ok),**
* **a felhívás és/vagy közbeszerzési dokumentumok módosítására vonatkozó,**
* **ajánlattételi, részvételi határidő halasztására vonatkozó,**
* **előzetes vitarendezési kérelemre adott ajánlatkérő válasz(ok)**
* **eljárást megindító felhívás visszavonására vonatkozó**
* **adott esetben:**
* **helyszíni bejárás jegyzőkönyv**
* **tárgyalási jegyzőkönyv**
* **bontási jegyzőkönyv**
* **bírálóbizottsági ülés jegyzőkönyve**
* **döntés előkészítő bírálóbizottsági ülés jegyzőkönyve és mellékletét képező bírálati lap**

**dokumentumok előkészítése a központi projekt menedzsment csoport és közbeszerzési szakértő feladata**.

**A jegyzőkönyveket fel kell tölteni az EKR**-be.

1. Ha a beszerzés tárgyának bonyolultsága, vagy speciális volta különleges szakértelmet igényel, a bírálóbizottság elnöke dönt a szakértő igénybevételéről.
2. A **központi projekt menedzsment csoport és közbeszerzési szakértő jogosúltsággal rendelkeznek a Projektgazda, mint ajánlatkérő EKR-ben történő regisztrációjával, illetve az EKR ajánlatkérő nevében történő alkalmazásával, valamint az EKR alkalmazásával kapcsolatos hozzáférési jogosúltsággal - további személyeknek történő – adásával kapcsolatban. Ezen túlmenően intézkednek a közbeszerzési eljárás eredményéről szóló tájékoztatásnak az ajánlattevők részére az EKR-en keresztül történő megküldéséről. Gondoskodnak a közbeszerzési eljárás alapján megkötött szerződések és a szerződések teljesítésére vonatkozó, Kbt-ben maghatározott adatok EKR-ben történő közzétételéről.**

**III.**

**Az ajánlatok és a részvételi jelentkezések elbírálása**

1. **A Konzorcium valamennyi tagját érintő közös közbeszerzési eljárás során beérkezett ajánlatok és részvételi jelentkezések értékelésére 6 tagú bírálóbizottságot hoz létre. A bírálóbizottság ezen eljárások esetében minden Alapító Tag egy szavazati joggal rendelkezik.** **Az Alapító Tagokat a közbeszerzési bírálóbizottságban a kapcsolattartásra kijelölt személyek képviselik**.MFK a közös közbeszerzési bírálóbizottság munkájában kizárólag tanácskozási joggal vesz részt, amelyet a közbeszerzési bírálóbizottságban a jelen szerződés IV. pontjában kapcsolattartásra kijelölt személy képvisel.

**A bírálóbizottságnak rendelkeznie kell a közbeszerzés tárgya szerinti szakmai, közbeszerzési, jogi és pénzügyi szakértelemmel. A közbeszerzési eljárás megindítása előtt a Konzorciumvezető felkérő levelet állít ki a bírálóbizottsági tagok részére a bírálóbizottsági feladatok ellátására. (A felkérő levél jelen Szabályzat 3. sz. mellékletét képezi) A 322/2015. (X.30.) Korm. rendelet 4.§ (1) bekezdése alapján építési beruházás esetén a Kbt. 27. § (3)-(4) bekezdése alkalmazásában a beszerzés tárgya szerinti szakértelemnek az építési beruházás tárgyában az adott szakterületen szerzett szakirányú felsőfokú végzettség fogadható el, mely szekértelem biztosítását adott esetben külső szakértő látja el. Az építési beruházás tárgyában a beszerzés tárgya szerinti szakértelemmel rendelkező külső szakértő felkéréséről a Konzorciumvezető dönt.**

1. A helyi adottságokra tekintettel kifejezetten, egy konzorciumi tagot érintő közbeszerzési eljárás során beérkezett ajánlatok és részvételi jelentkezések értékelésére az adott Ajánlatkérőnek legalább 3 tagú bírálóbizottságot kell létrehoznia. A bírálóbizottságnak rendelkeznie kell a közbeszerzés tárgya szerinti szakmai, közbeszerzési, jogi és pénzügyi szakértelemmel. A közbeszerzési eljárás megindítása előtt az adott Önkormányzat döntéshozója felkérő levelet állít ki a bírálóbizottsági tagok részére a bírálóbizottsági feladatok ellátására. (A felkérő levél jelen Szabályzat 3. sz. mellékletét képezi) A 322/2015. (X.30.) Korm. rendelet 4.§ (1) bekezdése alapján építési beruházás esetén a Kbt. 27. § (3)-(4) bekezdése alkalmazásában a beszerzés tárgya szerinti szakértelemnek az építési beruházás tárgyában az adott szakterületen szerzett szakirányú felsőfokú végzettség fogadható el, mely szekértelem biztosítását adott esetben külső szakértő látja el. Az építési beruházás tárgyában a beszerzés tárgya szerinti szakértelemmel rendelkező külső szakértő felkéréséről az adott Önkormányzat vezetője dönt.
2. A bírálóbizottság akkor határozatképes, ha szavazati joggal rendelkező tagjainak több mint fele jelen van.
3. A bírálóbizottság az általa meghatározott ülésrend szerint ülésezik, amennyiben szükséges, a bírálóbizottság elnöke rendkívüli ülést hív össze. A bírálathoz szükséges dokumentumokat lehetőség szerint az ülést megelőző 5 nappal a bírálóbizottság tagjainak meg kell küldeni.
4. A bírálóbizottság egyszerű szótöbbséggel határoz.
5. Az ajánlatok, jelentkezések értékelésével kapcsolatos esetleges eljárási cselekmények, így különösen:

* hiánypótlásra és/vagy felvilágosítás kérésre vonatkozó felhívás,
* számítási hiba javításáról szóló tájékoztatás,
* aránytalanul alacsony megajánlásra vonatkozó indokolás kérés,
* teljesíthetetlennek ítélt kötelezettségvállalásra vonatkozó indokolás kérés;
* előzetes vitarendezési kérelemre adott ajánlatkérő válasz(ok)

dokumentumainak előkészítése a bírálóbizottság adott esetben a közbeszerzési eljárás lefolytatására megbízott külső szervezet (felelős akkreditált közbeszerzési szaktanácsadó) feladata.

1. A bírálóbizottság és adott esetben megbízott külső szervezet az ajánlatok, részvételi jelentkezések értékelése során adott esetben közbenső döntéshozatali jegyzőkönyvet készít. A közbeszerzési eljárás lefolytatása során esetlegesen szükséges közbenső döntéseket, a Kbt. 69.§ (4) bekezdés szerinti eljárási cselekményre vonatkozó döntést a bírálóbizottság hozza meg. A közbenső döntés(ek) és a Kbt. 69.§ (4) bekezdés szerinti eljárási cselekményre vonatkozó dokumentumok előkészítése a bírálóbizottság és adott esetben közbeszerzési eljárás lefolytatására megbízott külső szervezet feladata, melye(ke)t a bírálóbizottság tagjai aláírásukkal hitelesítenek és hagynak jóvá.
2. A bírálóbizottság és adott esetben a megbízott külső szervezet az ajánlatok és részvételi jelentkezések értékeléséről elkészített döntés-előkészítő bírálóbizottsági jegyzőkönyvet, -melynek mellékletét képezi a bírálóbizottság tagjai által elkészített bírálati lapok és tartalmazza az eljárás lezárására vonatkozó döntési javaslatot, megküldi a döntéshozó részére.
3. A döntéshozó a Konzorcium valamennyi tagját érintő közös beszerzési és közbeszerzési eljárások esetében Testület, amelybe minden Alapító tag egy képviselőt delegál, s amelynek vezetője a Konzorciumvezető képviselője, szavazategyenlőség esetén a Konzorciumvezető szavazata dönt.
4. A döntéshozó, amennyiben elfogadja a bírálóbizottság által előterjesztett javaslatot, úgy döntését a bírálóbizottság által készített döntés-előkészítő jegyzőkönyvre való hivatkozással hozza meg és dönt a közbeszerzési eljárás eredményéről. Amennyiben a döntéshozó nem ért egyet a bírálóbizottság által a döntés-előkészítő ülésről készült jegyzőkönyvben előterjesztett, eljárás lezárására vonatkozó javaslattal, úgy eltérő álláspontját írásban közli a bírálóbizottság tagjaival, dönt a közbeszerzési eljárás eredményéről.
5. Különleges szakértelmet igénylő közbeszerzési eljárások esetén a bírálóbizottság szakértői véleményt kérhet vagy tanácskozási joggal szakértőt hívhat meg ülésére, melyről a döntéshozó dönt.

**IV.**

**Az ajánlatkérő nevében eljáró és az eljárásba bevont személyekkel,**

**szervezetekkel kapcsolatos szabályok**

1. Az ajánlatkérő nevében eljáró és az eljárásba bevont személynek, szervezetnek a közbeszerzési eljárás előkészítésében, lebonyolításában, illetve annak belső ellenőrzésében való részvétele előtt összeférhetetlenségi és titoktartási nyilatkozatot kell kitöltenie, aláírnia. (Az összeférhetetlenségi és titoktartási nyilatkozat mintája jelen Szabályzat 2. sz. mellékletét képezi)
2. Az összeférhetetlenségi és titoktartási nyilatkozatokat az adott közbeszerzés iratainak dokumentumaival együtt kell nyilvántartani.

**V.**

**A közbeszerzési eljárások dokumentálása, belső ellenőrzése**

1. **Az egyes eljárások lefolytatásával kapcsolatosan felmerülő adminisztrációs kötelezettség a projekt menedzsment csoportot és a közbeszerzési szakértőt terheli, illetőleg a projekt menedzsment csoport gondoskodik a közbeszerzési eljárással összefüggő nyilvánosság biztosítása érdekében a Közbeszerzési Hatóság által működtetett Közbeszerzési Adatbázisban való közzétételről.**
2. Ajánlatkérő köteles az alábbi adatokat, információkat, dokumentumokat a Közbeszerzési Hatóság által működtetett Közbeszerzési Adatbázisban - amennyiben az Adatbázisban való közzététel valamely okból nem lehetséges a saját vagy fenntartója honlapján - közzétenni:
   1. a szerződéskötést követően haladéktalanul azon megkötött szerződés(eke)t, melye(ke)t

*a)* a közbeszerzési tervet, valamint annak módosítását az elfogadást követően haladéktalanul;

*b)* az előzetes vitarendezéssel kapcsolatos 80. § (2) bekezdése szerinti adatokat az előzetes vitarendezési kérelem kézhezvételét követően haladéktalanul;

*c)* a 9. § (1) bekezdés *h)-i)* pontjának, valamint a 12. § (1)-(5) bekezdésének alkalmazásával megkötött szerződéseket a szerződéskötést követően haladéktalanul;

*d)* a közbeszerzési eljárás alapján megkötött szerződéseket a szerződéskötést követően haladéktalanul;

*e)* a részvételi jelentkezések és az ajánlatok elbírálásáról szóló összegezést, a részvételre jelentkezőknek vagy az ajánlattevőknek való megküldéssel egyidejűleg;

*f)* a szerződés teljesítésére vonatkozó következő adatokat: hivatkozást a közbeszerzési eljárást megindító hirdetményre (hirdetmény nélkül induló eljárások esetében felhívásra), a szerződő felek megnevezését, azt, hogy a teljesítés szerződésszerű volt-e, a szerződés teljesítésének az ajánlatkérő által elismert időpontját, továbbá az ellenszolgáltatás teljesítésének időpontját és a kifizetett ellenszolgáltatás értékét a szerződés mindegyik fél - támogatásból megvalósuló közbeszerzés esetén szállítói kifizetés során a kifizetésre köteles szervezet - által történt teljesítését követő harminc napon belül;

*g)* a külön jogszabályban meghatározott éves statisztikai összegzést az ott előírt határidőig.

* 1. A 2.1. szerinti adatok közérdekből nyilvános adatok, azok nyilvánosságra hozatala üzleti titokra hivatkozással nem tagadható meg. Ettől eltérően amennyiben a felek az ajánlatot a szerződés mellékletévé teszik, az ajánlat nyilvánosságára a Kbt. 44. § alkalmazandó.
  2. A 2.1. pont *a)* pontja szerinti közbeszerzési tervnek honlapon történő közzététel esetén a tárgyévet követő évre vonatkozó közbeszerzési terv honlapon történő közzétételéig kell elérhetőnek lennie.
  3. A 2.1. pont *b)* és *f)-g)* pontja szerinti adatot, információt, dokumentumot az ajánlatkérő honlapon történő közzététel esetén legalább a 46. § (2) bekezdésében meghatározott időtartamra köteles elérhetővé tenni.
  4. A 2.1. pont *c)-d)* pontja szerinti szerződéseket az ajánlatkérő honlapon történő közzététel esetén legalább a teljesítéstől számított öt évig köteles elérhetővé tenni.
  5. A 2.1. pont *f)* pontja szerinti tájékoztatást az egy évnél hosszabb vagy határozatlan időre kötött szerződés esetében a szerződés megkötésétől számítva évenként kell aktualizálni.

1. Az eljárás során valamennyi dokumentumot írásban kell elkészíteni és az egyes eljárási cselekményeket a Kbt. rendelkezéseinek megfelelően írásban kell rögzíteni.
2. **A közbeszerzésekről a Kbt. szerinti éves statisztikai összegezést a közös közbeszerzések esetén Alapító tagok külön-külön készítik el és az adott konzorciumi tag döntéshozója hagyja jóvá. Az egyes Alapító tagok által készített éves statisztikai összegzést a Konzorcium tagjai külön-külön küldik meg a Közbeszerzési Hatóság részére, valamint gondoskodnak a Közbeszerzési Hatóság által működtetett Közbeszerzési Adatbázisban való közzétételről.**

**VI.**

**Záró rendelkezések**

1. Jelen Szabályzatban használt fogalmak értelmezésére a közbeszerzésekről szóló 2015. évi CXLIII. törvényben használt fogalom-meghatározások az irányadók.
2. Jelen Szabályzatot a konzorciumi együttműködési megállapodás aláírásának napjától követően megindított közbeszerzésekre kell alkalmazni. Jelen szabályzat visszavonásig érvényes.

**AZ ELJÁRÁST MEGINDÍTÓ HIRDETMÉNY ELLENJEGYZÉSE**

Alulírott

...........................................................,(név)

.............................................................(an.)

.......................................................(lakcím)

[konzorcium neve]

„**..........................................................**”

tárgyú közbeszerzési eljárást megindító hirdetmény jogszerűségét ellenjegyzésemmel igazolom.

Nyilatkozom, hogy az eljárást megindító hirdetmény nem sérti a közbeszerzésre, illetőleg a közbeszerzési eljárásra vonatkozó jogszabályokat.

Kelt:

|  |
| --- |
| ……………………………………………… |
| aláírás |

4. számú melléklet

**ÖSSZEFÉRHETETLENSÉGI ÉS TITOKTARTÁSI**

**NYILATKOZAT**

(közbeszerzési eljárásban)

Alulírott

...........................................................,(név)

.............................................................(an.)

.......................................................(lakcím)

mint a …………………….……………………… (képviselt szervezet megnevezése) által delegált személy, mint a Bírálóbizottság elnöke/titkára/szavazótagja/ megfigyelője/szakértője[[1]](#footnote-1) a **[konzorcium neve]**, mint Ajánlatkérő által indított

„..........................................................”

tárgyú közbeszerzési eljárásban, a közbeszerzésekről szóló 2015. évi CXLIII. törvény 25. § alapján az alábbi nyilatkozatot teszem:

Nyilatkozom, hogy a közbeszerzésekről szóló 2015. évi CXLIII. törvény 25. § (2) bekezdésében meghatározott összeférhetetlenség - mely szerint összeférhetetlen és nem vehet részt az eljárás előkészítésében és lefolytatásában az ajánlatkérő nevében olyan személy vagy szervezet, amely funkcióinak pártatlan és tárgyilagos gyakorlására bármely okból, így különösen gazdasági vagy más érdek vagy az eljárásban részt vevő gazdasági szereplővel fennálló más közös érdek miatt nem képes - személyemmel szemben nem áll fenn. Továbbá nyilatkozom, hogy a közbeszerzésekről szóló 2015. évi CXLIII. törvény 25. § (3) bekezdésében meghatározott összeférhetetlenség- mely szerint összeférhetetlen és nem vehet részt az eljárásban ajánlattevőként, részvételre jelentkezőként, alvállalkozóként vagy az alkalmasság igazolásában részt vevő szervezetként

*a)* az ajánlatkérő által az eljárással vagy annak előkészítésével kapcsolatos tevékenységbe bevont személy vagy szervezet,

*b)* az a szervezet, amelynek

*ba)* vezető tisztségviselőjét vagy felügyelőbizottságának tagját,

*bb)* tulajdonosát,

*bc)*[*5*](http://net.jogtar.hu/jr/gen/getdoc.cgi?docid=a1500143.tv#lbj4id8254) a *ba)-bb)* pont szerinti személy közös háztartásban élő hozzátartozóját az ajánlatkérő az eljárással vagy annak előkészítésével kapcsolatos tevékenységbe bevonta,

ha közreműködése az eljárásban a verseny tisztaságának sérelmét eredményezheti. – személyemmel szemben nem állnak fenn.

A Kbt. 25.§ (4)bekezdése alapján a Kbt. 25.§ (3) bekezdésben foglaltak mellett - a nyilvánosan működő részvénytársaság kivételével - összeférhetetlen és nem vehet részt az eljárásban ajánlattevőként, részvételre jelentkezőként, alvállalkozóként vagy az alkalmasság igazolásában részt vevő szervezetként

*a)* a köztársasági elnök,

*b)* az Országgyűlés elnöke, alelnöke,

*c)* a Kormány tagja,

*d)* a Kúria elnöke, az Országos Bírósági Hivatal elnöke,

*e)* a legfőbb ügyész,

*f)* az Alkotmánybíróság elnöke,

*g)* az Állami Számvevőszék elnöke,

*h)* a Közbeszerzési Hatóság, az Egyenlő Bánásmód Hatóság, a Gazdasági Versenyhivatal, a Nemzeti Adatvédelmi és Információszabadság Hatóság, a Nemzeti Választási Iroda, a Központi Statisztikai Hivatal, az Országos Atomenergia Hivatal, a Szellemi Tulajdon Nemzeti Hivatala, a Nemzeti Adó- és Vámhivatal, a Nemzeti Kutatási, Fejlesztési és Innovációs Hivatal, a Nemzeti Média- és Hírközlési Hatóság, a Magyar Energetikai és Közmű-szabályozási Hivatal vezetője, vagy

*i)*[*14*](http://net.jogtar.hu/jr/gen/getdoc.cgi?docid=a1500143.tv#lbj13id8254) a Magyar Nemzeti Bank elnöke

*j)-m)*[*15*](http://net.jogtar.hu/jr/gen/getdoc.cgi?docid=a1500143.tv#lbj14id8254)

tulajdonában, vagy az *a)-i)* pont szerinti személlyel közös háztartásban élő hozzátartozója tulajdonában álló szervezet, mely személyemmel szemben nem áll fenn.

Tudomásul veszem, hogy a közbeszerzési eljárásban való részvételem során tudomásomra jutott információkat csak a feladat végrehajtása érdekében, az ajánlatkérő érdekeit nem sértő módon használhatom fel, és harmadik fél számára nem adhatom ki.

Kelt:

|  |
| --- |
| ……………………………………………… |
| aláírás |

5. számú melléklet

**[Ajánlatkérő neve]**

**címe**

***Tárgy:*** *Felkérés bírálóbizottsági teendő ellátására*

***Tisztelt ................!***

**[Ajánlatkérő neve]**(konzorcium vezető címe), mint Ajánlatkérő nevében, közbeszerzésekről szóló 2015. évi CXLIII. törvény 27. § (3) bekezdése alapján, ezúton tisztelettel felkérem a

*„………………………………………………………”*

tárgyú közbeszerzési eljárás bírálóbizottsági teendőinek ellátására, *…………………………………* szakértelem biztosítására.

Kérem, hogy a felkérés elfogadását írásban visszaigazolni és – elfogadás esetén - a mellékelt összeférhetetlenségi és titoktartási nyilatkozatot kitöltve visszaküldeni szíveskedjen.

Kelt:

…………………………………………………..

aláírás

A felkérést elfogadom!

Kelt:

…………………………………………………..

aláírás

1. A megfelelő aláhúzandó. [↑](#footnote-ref-1)